एंग्लो-फ़्रिज़ियन समूह च दो भाशा न-अग्रेज़ी ते फ़्रिज़ियन। अंग्रेज़ी एंग्लो-फ़्रिजियन समूह् दी प्रमुख भाशा ऐ। अंग्रेज़ी ब्रिटेन, संयुक्त-राष्ट्र, कनाडा, आस्ट्रेलिया, न्यूज़ीलैंड, दक्खनी अफ़्रीका ते केईं होर मुल्कें च सम्प्रेषण दा प्रमुख माध्यम ऐ। इसी केईं राष्ट्रें दी राज भाशा होने दा मान बी हासल ऐ। एह् विश्‍व भर च सारें शा मते मुल्कें च बोल्ली जाने आह्‌ली भाशा ऐ। अंग्रेज़ी दा शब्द-भंडार बी विश्‍व दी भाशाएं चा सभनें शा बद्ध ऐ ते शब्द-जोड़ ते उन्दी उच्चारण-भिन्नता दे कारण सभनें शा मुश्कल बी। इसदियां केईं शाखां ते उप-भाशां न।